Historia ja pelissä tapahtunutta

Aetheriuksen maailman historia siltä osin kuin se on tiedossa, sekä tapahtumat pelinalun (kevät 120) jälkeen.

## Tunnettu historia

#### Ensimmäisen ajan alku

Muinaishistoria on jäänyt griipeiltä unholaan, mutta ikivanhoja tekstejä Ensimmäisen ajan alulta, jolloin griippien ajanlasku alkoi, löytyy sillointällöin.

#### Toisen ajan kukoistus

Paljon tietoa on hävinnyt, mutta se tiedetään, että Toisena aikana griippikansat elivät kukoistuksen aikakautta. Yltäkylläiset ajat olivat pitkät ja elämä rauhallista, ja yhä vieläkin tarinoidaan jumalhahmoista, jotka kävelivät Kamaralla. Rodut jalostivat kukin omia osaamisiaan ja joissain ikivanhoissa kääröissä puhutaan huimista teknologisista edistysaskelista.

#### Kolmannen ajan murros

Teknologiset edistysaskeleet päättyivät maailmanlaajuiseen nälänhätään, joka ajoi eri rodut kilpailemaan toisiaan vastaan. Kehitys pysähtyi ja taantui, ja rodut eristäytyivät toisistaan. Paljon tietoa historiasta ja teknologisista edistyksistä katosi.

#### Neljäs aika

Neljännen ajan katsotaan alkaneen uuden nousukauden myötä. Nälänhätää ei ole, ja rodut ovat voineet ryhtyä jälleen harjoittamaan asioita joissa ovat eteviä.

Neljännen ajan aikana huuhkat ovat ryhtyneet etsimään Kolmannen ajan murroksessa hävinnyttä tietoa. Huuhkat ja raakit ovat ajautuneet erimielisyyksiin tiedon ja tavaroiden suhteen eikä verisiltäkään konflikteilta ole voitu välttyä.

Maanit ovat levittäytyneet pitkin maailmaa. Kotiseutujensa konflikteja karkuun lähteneet huuhkat ja seikkailevaiset maanit ovat päätyneet lyyrien kotiseuduille ja Laaksoon, johon ne ovat rakentaneet hierarkisen yhteisön, joka tarjoaa asukkailleen turvaa, mutta jossa jokaisen asukkaan täytyy osallistua yhteisön ylläpitämiseen harjoittamalla jotakin ammattia. Lyyrit ovat joko sopeutuneet uuteen tilanteeseen ja ryhtyneet enemmän tai vähemmän ahkeriksi ammatinharjoittajiksi tai kotiutuneet jonnekin Emopuun ulkopuolelle, missä elämä on huomattavasti ankarampaa kuin Emopuulla. Ne vähät raakit joita Laaksoon on eksynyt ovat joko löytäneet turvaa Emopuulta tai hankkivat elantonsa Kamaralta.

## Tapahtumien aikajana

### 120

Kevät

* Ikimyrsky voimistuu ja Aetheriuksen asukkaiden muistit reistailevat.
* Hirviö päätyy ensimmäistä kertaa historiassa Emopuulle.
* Karmiiniruusujen Sibir tallensi tapahtuman kronikaksi.

Kesä

* Emopuun ilmoitustaululle ilmestyy viesti.
* Maailmannielusta löytyy kevättalvelle 120 päivätty muistiinpano.
* Yöttömän Yön Mittelöt mitellään.
* Syvämetsän metsänreuna siirtyy, ja toisen kerran tunnetussa historiassa hirviöitä tulee metsästä ulos.
* Karmiiniruusujen luostarin kirjastosta löytyy Toisen Ajan Kukoistukselta peräisin oleva käärö.

Syksy

* Kuningatar kutsuu joukon rohkeita griippejä selvittämään Syvämetsän mysteerejä.
* Juorut raakkien epäilyttävästä käytöksestä alkavat kulkea Emopuulla ja raakkien olot muuttuvat tukalammiksi.
* Emopuulla lähtee leviämään juoruja raakkien vastarintaliikkeestä.
* Hirviön mutatoimat alkemisti ja hirviönmetsästäjä kokevat kaksi valveunta.
* Emopuulle saapuu vieraita Vihreältä Keitaalta.
* Sielujen Yötä juhlitaan, mutta Kuningatar loistaa poissaolollaan.

Talvi

* Kuningattaren lähettämän joukkion rippeet kiipeävät Pääkallovuorelle. Vuoren huipulla kasvaa erikoinen puu, johon salama iskee.
* Pääkallovuorelta löytyy keväälle 120 päivätty muistiinpano.
* Kuningattaren lähettämät griipit palaavat viimein Syvämetsästä. Kuningatar ottaa heidät vastaan.
* Samoihin aikoihin nousee voimakas talvimyrsky.
* Karmiiniruusuihin toipumaan tuotu Pilvipärske hourailee omiaan.
* Kuningattaren Yötä juhlitaan. Kuningatar Adelka näyttäytyy mutta varsin kalpeana. Kuningattaren ja Prinssi Xocotacan liitto julistetaan.
* Kuningattaren Yön mittelöissä Wisteria saa palkinnokseen ikivanhan kartan, ja tehtäväkseen sen merkityksen selvittämisen.
* Aldrich muistelee Karmiiniruusujen alkuperää ja puhuu suunnitelmistaan Kuningatarkunnan suhteen.
* Kuenui löytää lentävistä laivoista kertovan ikivanhan kronikan.
* Ihtiriekko löytää merkillisen, ainutlaatuisen kristallin.

### 121

Kevät

* Haukanpään ilmoitustaululle ilmestyy viesti.
* Kuningatar Adelka ja Prinssi Xocotaca liitetään yhteen riemukkain juhlin

Kesä

* Min-Jun ja Nef saavat Kuningattaren alkemistilta salaviestin.
* Ikimyrskyssä tapahtuu muutos ja se alkaa puskea myrskykielekkeitä ympäri pelimaailmaa. Maa järähtelee.
* Mutatoituneet griipit kokevat valveunen.
* Huhut Kadonneen Kirjaston löytymisestä lähtevät liikkeelle.
* Kuningatar Adelka munii Perillisen. Maanjärinä lisääntyy ja voimistuu. Hirviöt hiipivät ulos Syvämetsästä.

Syksy

* Ei merkittäviä tapahtumia.

Talvi

* Min-Jun ja Huitzacaetla saapuvat Kadonneeseen Kirjastoon ja tapaavat Kronikoitsijan. Min-Junista tulee Myrskyn Silmän uusi omistaja.
* Karmiiniruusujen Aldrich ja Min-Jun liittoutuvat edistämään vallankaappausta.

### 123

Talvi

* Ihtiriekko ja Barnabas herättävät Pääkallovuoren asettamalla kristallin sen päällä kasvavaan puuhun. Koko Laakso järisee ja myrskyt yltyvät entisestään.
* Barnabas raportoi matkastaan sairaalle ja hourivalle Kuningattarelle.
* Ihtiriekko purkaa vankiinsa Aamuunkatsojaan saman kristallin voiman, joka herätti Pääkallovuoren.
* Halack ja Aledyn uhmaavat herännyttä Pääkallovuorta, jolloin maasta nousee valtava käpälä ja viskaa ne tuntemattomille maille.
* Belor ja Anya löytävät mystisen kronikan.